b'\n_START_ARTICLE_\nPetra Samec\n_START_SECTION_\n\xc5\xbdivljenje\n_START_PARAGRAPH_\nPetra Samec se je rodila v Ljubljani. Hodila je na osnovno \xc5\xa1olo Borisa Kidri\xc4\x8da, ki se je leta 1997 preimenovala v Osnovno \xc5\xa1olo Savsko naselje. Po kon\xc4\x8dani osnovni \xc5\xa1oli je obiskovala Gimnazijo Jo\xc5\xbeeta Ple\xc4\x8dnika. V dija\xc5\xa1kih letih je dobila raka. Ta je odlo\xc4\x8dno vplival na nastanek njenega dela Petrin dnevnik. Pri nastanku in izidu tega dela sta jo spodbujali njena mati ter Biserka Marolt Meden. Vpisala se je na filozofsko fakulteto, kjer je \xc5\xa1tudirala primerjalno knji\xc5\xbeevnost in literarno teorijo ter sociologijo kulture. Diplomirala je leta 2008. Od leta 2006 je redno zaposlena v Knji\xc5\xbenici v Medvodah.'